Deffir n timunent n tmurt n Lezzayer, tamsalt n timuzɣa tḥuz akk agdud aqbayli aladɣa ilmeẓyen-is, asuter-a d azref asnilsan, adelsan deg Lezzayer. Asuter-agi yella-d imi tamendawt tazzayrit tefka azal i tmagit Taɛrabt Tineslemt, ɣef leḥsab-nsen adabu azzayri d aɛrab agdud-is d aɛrab d ayen i d-yenna uselway amenzu n tigduda deffir n timunent Nekni d aɛraben dayen i iceɛlen timest deg yimaziɣen aladɣa iqbayliyen; d tamentilt s wacu kkren ɣer umennuɣ-nsen imi d tamsalt n tmagit, d tamsalt n nnif d laṣel.